ddrg/super_eurlex huggingface dataset:
Αρθρο 277

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

1. Για τα προϊόντα που αναφέρονται στο άρθρο 259 και με την επιφύλαξη των άρθρων 278 έως 282, η Πορτογαλική Δημοκρατία εφαρμόζει από την 1η Μαρτίου 1986 τις κοινοτικές ρυθμίσεις σχετικά με το καθεστώς που εφαρμόζεται κατά την εισαγωγή στην Κοινότητα εισαγομένων προϊόντων προελεύσεως τρίτων χωρών, όπως ορίζονται στο άρθρο 272 παράγραφος 3.

2. Πάντως, οι εισφορές που εφαρμόζονται κατά την εισαγωγή αυξάνονται, ανάλογα με την περίπτωση, κατά τη διαφορά που υφίσταται μεταξύ των τιμών που εφαρμόζονται στην Πορτογαλία και των κοινών τιμών.
ΠΡΑΞΗ για τους όρους προσχώρησης του Βασιλείου της Ισπανίας και της Πορτογαλικής Δημοκρατίας και για τις προσαρμογές των συνθηκών - Πρωτόκολλο αριθ. 25 - για την εφαρμογή στην Πορτογαλία των πειθαρχιών ως προς την παραγωγή που έχουν θεσμοθετηθεί στο πλαίσιο της κοινής γεωργικής πολιτικής

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

1. Η Κοινότητα κρίνει ότι, λαμβάνοντας υπόψη την παρούσα κατάσταση της πορτογαλικής γεωργίας, θα προκύψει βελτίωση της παραγωγικότητας, κάτω από την ώθηση διαφόρων συντελεστών, μεταξύ των οποίων η εφαρμογή των κοινοτικών διαρθρωτικών διατάξεων και η υλοποίηση του ειδικού προγράμματος για τις γεωργικές διαρθρώσεις στην Πορτογαλία όπως αναφέρεται στο πρωτόκολλο αριθ. 24.

2. Η Κοινότητα κρίνει ότι, ακόμα και αν η αύξηση αυτή της παραγωγικότητας επιτυγχάνεται σε πλαίσιο ορθολογισμού της πορτογαλικής γεωργίας, κάτω από την επίδραση δράσεων μετατροπής ή παύσης δραστηριοτήτων, θα προκύψει μια κάποια αύξηση της παραγωγής.

Ωστόσο, η Κοινότητα ενθαρρύνει μια τέτοια εξέλιξη κατά τη διάρκεια του πρώτου σταδίου διότι η εξέλιξη αυτή αποτελεί την απαραίτητη προϋπόθεση για τη διατήρηση ανταγωνιστικής γεωργικής δραστηριότητας στην Πορτογαλία στα πλαίσια μιας διευρυμένης Κοινότητας.

Αντίθετα, μόλις αρχίσει να ισχύει το σύνολο των κανόνων της κοινής γεωργικής πολιτικής στην Πορτογαλία, με την έναρξη του δεύτερου σταδίου, θα εφαρμοστούν στην Πορτογαλία οι κοινοτικές πειθαρχίες κάτω από όρους που είναι ίδιοι με εκείνους που ισχύουν στις περισσότερο μειονεκτικές περιοχές της Κοινότητας στην παρούσα της σύνθεση.

3. Για την κατάσταση που περιγράφεται ανωτέρω πρέπει να κρατηθούν επιφυλάξεις στους ακόλουθους τομείς: οίνος, ελαιόλαδο, μεταποιημένα οπωροκηπευτικά με βάση τις ντομάτες και ζαχαρότευτλα.

Πράγματι, στους τομείς αυτούς, κάθε ανάπτυξη της παραγωγής στην Πορτογαλία ενδέχεται να επιδεινώσει τη συνολική κατάσταση της κοινοτικής παραγωγής. Για το λόγο αυτό, η Κοινότητα κρίνει ότι η Πορτογαλική Δημοκρατία δεν μπορεί να απαλλαγεί από τους κανόνες πειθαρχίας που έχουν θεσπισθεί σε κοινοτικό επίπεδο και τούτο από την ημερομηνία προσχώρησης, όποια κι αν είναι η μορφή της επιλεγόμενης μετάβασης για το σχετικό προϊόν.

Ωστόσο, η Κοινότητα μεριμνά για τον καθορισμό των μέτρων αυτών για την πειθαρχία όσον αφορά την παραγωγή, προκειμένου να ληφθεί υπόψη η πολύ ειδική κατάσταση της γεωργίας αυτού του κράτους μέλους για το σκοπό αυτό, οι διατάξεις της παρούσας πράξης προσχώρησης προβλέπουν ότι οι τομείς αυτοί περιλαμβάνουν, από την αρχή, ένα στοιχείο ελαστικότητας κατά την εφαρμογή των κοινοτικών κανόνων των σχετικών με την πειθαρχία παραγωγής.
Αρθρο 167

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

1. Από την προσχώρηση, η διαχείριση των αλιευτικών συμφωνιών που έχει συνάψει το Βασίλειο της Ισπανίας με τρίτες χώρες, διεξάγεται από την Κοινότητα.

2. Τα δικαιώματα και οι υποχρεώσεις που απορρέουν από τις συμφωνίες της παραγράφου 1 για το Βασίλειο της Ισπανίας δεν παραβλάπτονται κατά το χρονικό διάστημα κατά το οποίο οι διατάξεις των συμφωνιών αυτών διατηρούνται προσωρινά.

3. Μόλις καταστεί δυνατό και σε κάθε περίπτωση πριν από τη λήξη των συμφωνιών της παραγράφου 1, το Συμβούλιο, με ειδική πλειοψηφία μετά από πρόταση της Επιτροπής, λαμβάνει τις κατάλληλες αποφάσεις για τη διατήρηση των αλιευτικών δραστηριοτήτων που προκύπτουν από τις συμφωνίες αυτές, περιλαμβανομένης και της δυνατότητας παράτασης ορισμένων συμφωνιών για ανώτατο χρονικό διάστημα ενός έτους.
Αρθρο 222

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

1. Μέχρι τις 31 Δεκεμβρίου 1989, η Πορτογαλική Δημοκρατία μπορεί να διατηρήσει ένα καθεστώς προηγούμενης άδειας για τις άμεσες επενδύσεις, κατά την έννοια της πρώτης οδηγίας του Συμβουλίου της 11ης Μαΐου 1960 για την εφαρμογή του άρθρου 67 της συνθήκης ΕΟΚ, όπως τροποποιήθηκε και συμπληρώθηκε από τη δεύτερη οδηγία 63/21/ΕΟΚ του Συμβουλίου της 18ης Δεκεμβρίου 1962, και από την πράξη προσχώρησης του 1972, που πραγματοποιούνται στην Πορτογαλία από υπηκόους άλλων κρατών μελών και συνδέονται με την άσκηση του δικαιώματος εγκαταστάσεως και της ελεύθερης παροχής υπηρεσιών και των οποίων η συνολική αξία υπερβαίνει αντίστοιχα τα ακόλουθα ποσά:

- κατά τη διάρκεια του έτους 1986: 1,5 εκατομμύρια ECU,

- κατά τη διάρκεια του έτους 1987: 1,8 εκατομμύρια ECU,

- κατά τη διάρκεια του έτους 1988: 2,1 εκατομμύρια ECU,

- κατά τη διάρκεια του έτους 1989: 2,4 εκατομμύρια ECU.

2. Η παράγραφος 1 δεν εφαρμόζεται στις άμεσες επενδύσεις που αφορούν τον τομέα των πιστωτικών ιδρυμάτων.

3. Για κάθε σχέδιο επενδύσεων που υπόκειται σε προηγούμενη άδεια δυνάμει της παραγράφου 1, οι πορτογαλικές αρχές οφείλουν να αποφασίζουν το αργότερο δύο μήνες μετά την υποβολή της αίτησης. Σε περίπτωση που δεν ληφθεί απόφαση εντός της προθεσμίας αυτής, η σχεδιαζόμενη επένδυση θεωρείται εγκριθείσα.

4. Δεν γίνονται διακρίσεις ανάμεσα στους επενδυτές που αναφέρονται στην παράγραφο 1, ούτε μπορούν αυτοί οι επενδυτές να τύχουν μεταχείρισης λιγότερο ευνοϊκής από αυτή των υπηκόων τρίτων χωρών.
Αρθρο 249

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

1. Θεσπίζεται ένας συμπληρωματικός μηχανισμός που εφαρμόζεται κατά τις συναλλαγές μεταξύ της Κοινότητας στην παρούσα της σύνθεση και της Πορτογαλίας, κατωτέρω ονομαζόμενος «ΣΜΣ».

Ο ΣΜΣ εφαρμόζεται από την 1η Μαρτίου 1986 μέχρι την 31η Δεκεμβρίου 1995.

2. Στο ΣΜΣ υπόκεινται τα προϊόντα του πίνακα που περιλαμβάνεται στο παράρτημα XXII.

Ο πίνακας του παραρτήματος XXII μπορεί να συμπληρωθεί σύμφωνα με τη διαδικασία του άρθρου 250, κατά τη διάρκεια των τριών πρώτων ετών μετά την προσχώρηση.

3. Η Επιτροπή υποβάλλει στο Συμβούλιο, στην αρχή κάθε έτους, έκθεση για τη λειτουργία του ΣΜΣ κατά τη διάρκεια του προηγούμενου έτους.
Αρθρο 4

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

1. Οι συμφωνίες ή συμβάσεις που έχουν συναφθεί μεταξύ μιας των Κοινοτήτων, αφενός, και ενός περισσοτέρων τρίτων κρατών, ενός διεθνούς οργανισμού ή ενός υπηκόου τρίτου κράτους, αφετέρου, δεσμεύουν τα νέα κράτη μέλη υπό τους όρους που προβλέπονται στις αρχικές συνθήκες και την παρούσα πράξη.

2. Τα νέα κράτη μέλη αναλαμβάνουν την υποχρέωση να προσχωρήσουν, υπό τους όρους που προβλέπονται στην παρούσα πράξη, στις συμφωνίες ή συμβάσεις που συνήψαν τα κράτη μέλη της Κοινότητας στην αρχική ή διευρυμένη σύνθεσή της από κοινού με μια από τις Κοινότητες, καθώς και στις συμφωνίες που συνήψαν τα κράτη αυτά και οι οποίες συνδέονται με τις ανωτέρω συμφωνίες ή συμβάσεις. Η Κοινότητα και τα παρόντα κράτη μέλη παρέχουν για το σκοπό αυτό τη συνδρομή τους στα νέα jq\tg μέλη.

3. Με την παρούσα πράξη και με τους όρους που προβλέπονται σε αυτή, τα νέα κράτη μέλη προσχωρούν στις εσωτερικές συμφωνίες που συνήψαν τα κράτη μέλη της Κοινότητας, στην αρχική ή διευρυμένη της σύνθεση, για την εφαρμογή των συμφωνιών ή συμβάσεων που αναφέρονται στην παράγραφο 2.

4. Τα νέα κράτη μέλη λαμβάνουν τα κατάλληλα μέτρα για να προσαρμόσουν, κατά περίπτωση, τη θέση τους έναντι των διεθνών οργανισμών και των διεθνών συμφωνιών, των οποίων άλλα κράτη μέλη ή μία από τις Κοινότητες είναι επίσης μέρη, προς τα δικαιώματα και τις υποχρεώσεις που προκύπτουν από την προσχώρησή τους στις Κοινότητες.
11979HN12/06

Πράξεις περί προσχωρήσεως της Ελληνικής Δημοκρατίας στις Ευρωπαϊκές Κοινότητες, Πράξη περί των όρων προσχωρήσεως της Ελληνικής Δημοκρατίας και των προσαρμογών των συνθηκών, Παράρτημα ΧΙΙ - Πίνακας προβλεπόμενος στο άρθρο 145 της Πράξεως προσχωρήσεως, VI. Ενέργεια



Επίσημη Εφημερίδα αριθ. L 291 της 19/11/1979 σ. 0170
ΠΑΡΑΡΤΗΜΑ Ι(1)(2) - ΠΙΝΑΚΑΣ ΠΡΟΒΛΕΠΟΜΕΝΟΣ ΣΤΟ ΑΡΘΡΟ 21 ΤΗΣ ΠΡΑΞΕΩΣ ΠΡΟΣΧΩΡΗΣΕΩΣ, XVI. Διάφορα

(1) Για το κείμενο του παραρτήματος αυτού, βλ. ΕΕ των ΕΚ αριθ. L 291 της 19ης Νοεμβρίου 1979 (σελ. 51, 114, 130, 134, 135, και 142 αντιστοίχως).

(2) Το κείμενο του παραρτήματος αυτού τροποποιήθηκε από πέντε διορθωτικά που δημοσιεύθηκαν στην ΕΕ των ΕΚ αριθ. L 346 της 2ας Δεκεμβρίου 1981 (σελ. 24).
11979H028

Πράξεις περί προσχωρήσεως της Ελληνικής Δημοκρατίας στις Ευρωπαϊκές Κοινότητες, Πράξη περί των όρων προσχωρήσεως της Ελληνικής Δημοκρατίας και των προσαρμογών των συνθηκών, Μέρος τέταρτο: Τα μεταβατικά μέτρα, Τίτλος ΙΙ: Η ελεύθερη κυκλοφορία των εμπορευμάτων, Κεφάλαιο Ι: Δασμολογικές διατάξεις, Άρθρο 28



Επίσημη Εφημερίδα αριθ. L 291 της 19/11/1979 σ. 0022
Αρθρο 66

(1) Επίσημη Εφημερίδα των Ευρωπαϊκών Κοινοτήτων αριθ. L 291 της 19ης Νοεμβρίου 1979

1. Το στοιχείο που προορίζεται να εξασφαλίσει την προστασία της μεταποιητικής βιομηχανίας και χρησιμοποιείται στον υπολογισμό της επιβαρύνσεως κατά την εισαγωγή προελεύσεως τρίτων χωρών, για τα προϊόντα που υπάγονται στην κοινή oqc\mysg των αγορών στους τομείς των σιτηρών και της ορύζης, εισπράττεται κατά την εισαγωγή προελεύσεως Ελλάδος στην Κοινότητα στην παρούσα της σύνθεση.

2. Για τις εισαγωγές στην Ελλάδα, το ποσό του στοιχείου αυτού καθορίζεται με το διαχωρισμό του στοιχείου ή των στοιχείων που αποσκοπούσαν στην εξασφάλιση της προστασίας της μεταποιητικής βιομηχανίας εντός της προστασίας που εφαρμόζεται την 1η Ιανουαρίου 1979.

Το στοιχείο ή τα στοιχεία αυτά εισπράττονται κατά την εισαγωγή προελεύσεως άλλων Κρατών μελών. Αντικαθιστούν, όσον αφορά την επιβάρυνση επί της εισαγωγής προελεύσεως τρίτων χωρών, το στοιχείο της κοινοτικής προστασίας.

3. Οι διατάξεις του άρθρου 64 εφαρμόζονται στο στοιχείο που αναφέρεται στις παραγράφους 1 και 2 και το οποίο λαμβάνεται ως στοιχείο βάσεως. Εν τούτοις, οι εν λόγω μειώσεις ή προσεγγίσεις πραγματοποιούνται σε πέντε στάδια από 20% κατά την έναρξη της κάθε μιας των πέντε περιόδων εμπορίας μετά την προσχώρηση, που καθορίζονται για το εν λόγω προϊόν βάσεως.
Αρθρο 26

(1) Επίσημη Εφημερίδα των Ευρωπαϊκών Κοινοτήτων αριθ. L 291 της 19ης Νοεμβρίου 1979.

Σε καμία περίπτωση δεν εφαρμόζονται στο εσωτερικό της Κοινότητος δασμοί ανώτεροι από εκείνους που εφαρμόζονται έναντι των τρίτων χωρών οι οποίες απολαύουν της ρήτρας του μάλλον ευνοουμένου κράτους.

Σε περίπτωση τροποποιήσεως ή αναστολής των δασμών του Κοινού Δασμολογίου ή εφαρμογής από την Ελληνική Δημοκρατία του άρθρου 34, το Συμβούλιο δύναται με ειδική πλειοψηφία, προτάσει της Επιτροπής, να λάβει τα αναγκαία μέτρα για τη διατήρηση της κοινοτικής προτιμήσεως.
11979H153

Πράξεις περί προσχωρήσεως της Ελληνικής Δημοκρατίας στις Ευρωπαϊκές Κοινότητες, Πράξη περί των όρων προσχωρήσεως της Ελληνικής Δημοκρατίας και των προσαρμογών των συνθηκών, Μέρος πέμπτο: Διατάξεις περί της εφαρμογής της παρούσης πράξεως, Τίτλος ΙΙΙ: Άλλες διατάξεις, Άρθρο 153



Επίσημη Εφημερίδα αριθ. L 291 της 19/11/1979 σ. 0050
11979H057

Πράξεις περί προσχωρήσεως της Ελληνικής Δημοκρατίας στις Ευρωπαϊκές Κοινότητες, Πράξη περί των όρων προσχωρήσεως της Ελληνικής Δημοκρατίας και των προσαρμογών των συνθηκών, Μέρος τέταρτο: Τα μεταβατικά μέτρα, Τίτλος IV: Γεωργία, Κεφάλαιο 1: Γενικές διατάξεις, Άρθρο 57



Επίσημη Εφημερίδα αριθ. L 291 της 19/11/1979 σ. 0029
Αρθρο 118

(1) Επίσημη Εφημερίδα των Ευρωπαϊκών Κοινοτήτων αριθ. L 291 της 19ης Νοεμβρίου 1979.

1. Η Ελληνική Δημοκρατία εφαρμόζει από την 1η Ιανουαρίου 1981 τις διατάξεις των αναφερομένων στο άρθρο 120 συμφωνιών.

Τα μεταβατικά μέτρα και οι προσαρμογές αποτελούν αντικείμενο πρωτοκόλλων που θα συναφθούν με τις αντισυμβαλλόμενες χώρες και θα επισυναφθούν στις συμφωνίες αυτές.

2. Τα μεταβατικά αυτά μέτρα, τα οποία λαμβάνουν υπόψη τα αντίστοιχα μέτρα που ελήφθησαν εντός της Κοινότητος και τα οποία δύνανται να υπερβούν τη διάρκεια της ισχύος τους, αποσκοπούν να εξασφαλίσουν την εφαρμογή από την Κοινότητα ενός ενιαίου καθεστώτος στις σχέσεις της με τις αντισυμβαλλόμενες τρίτες χώρες καθώς και την ταυτότητα των δικαιωμάτων και υποχρεώσεων των Κρατών μελών.

3. Τα μεταβατικά μέτρα που εφαρμόζονται στις χώρες που απαριθμούνται στο άρθρο 120 δε συνεπάγονται σε κανένα τομέα την παροχή από την Ελληνική Δημοκρατία στις χώρες αυτές μεταχειρίσεως περισσότερο ευνοϊκής από την εφαρμοζομένη στην Κοινότητα στην παρούσα της σύνθεση.

Ειδικότερα, όλα τα προϊόντα που υπόκεινται σε μεταβατικά μέτρα, όσον αφορά τους ποσοτικούς περιορισμούς που εφαρμόζονται στην Κοινότητα στην παρούσα της σύνθεση, υπόκεινται σε τέτοια μέτρα έναντι όλων των χωρών του άρθρου 120 και για την αυτή χρονική περίοδο.

4. Τα μεταβατικά μέτρα αυτά που εφαρμόζονται στις χώρες που απαριθμούνται στο άρθρο 120 δε συνεπάγονται την εφαρμογή από την Ελληνική Δημοκρατία έναντι των χωρών αυτών μεταχειρίσεως λιγότερο ευνοϊκής από την εφαρμοζομένη στις άλλες τρίτες χώρες. Ειδικότερα, μεταβατικά μέτρα που αφορούν ποσοτικούς περιορισμούς δε δύνανται να προβλέπονται έναντι των χωρών του άρθρου 120 για τα προϊόντα τα οποία είναι απαλλαγμένα από τέτοιους περιορισμούς κατά την εισαγωγή τους στην Ελλάδα προελεύσεως άλλων τρίτων χωρών.
Αρθρο 135

(1) Επίσημη Εφημερίδα των Ευρωπαϊκών Κοινοτήτων αριθ. L 291 της 19ης Νοεμβρίου 1979.

1. Από της προσχωρήσεως της Ελληνικής Δημοκρατίας, το Δικαστήριο συμπληρώνεται με το διορισμό ενός νέου δικαστού.

2. Η θητεία του δικαστού αυτού λήγει την 6η Οκτωβρίου 1985.

3. Το Δικαστήριο επιφέρει στον κανονισμό διαδικασίας του τις αναγκαίες προσαρμογές συνεπεία της προσχωρήσεως της Ελλάδος. Ο τοιουτοτρόπως προσαρμοσθείς κανονισμός υπόκειται στην ομόφωνη έγκριση του Συμβουλίου.

4. Για την εκδίκαση των υποθέσεων που εκκρεμούν ενώπιον του Δικαστηρίου την 1η Ιανουαρίου 1981 και για τις οποίες η προφορική διαδικασία είχε αρχίσει πριν από την ημερομηνία αυτή, το Δικαστήριο εν ολομελεία ή τα τμήματα συνεδριάζουν με τη σύνθεση που είχαν προ της προσχωρήσεως της Ελλάδος και εφαρμόζουν τον κανονισμό διαδικασίας όπως ίσχυε την 31η Δεκεμβρίου 1980.
Αρθρο 130

(1) Επίσημη Εφημερίδα των Ευρωπαϊκών Κοινοτήτων αριθ. L 291 της 19ης Νοεμβρίου 1979.

1. Μέχρι την 31η Δεκεμβρίου 1985, σε περίπτωση σοβαρών και ενδεχομένως παρατεινομένων δυσχερειών σε τομέα οικονομικής δραστηριότητος, καθώς και δυσχερειών που δύνανται να επιφέρουν σοβαρή επιδείνωση της οικονομικής καταστάσεως σε ορισμένη περιοχή, η Ελληνική Δημοκρατία δύναται να ζητήσει να της επιτραπεί η λήψη μέτρων διασφαλίσεως για την εξισορρόπηση της καταστάσεως και την προσαρμογή του εν λόγω τομέως στην οικονομία της κοινής αγοράς.

Με τους ίδιους όρους, ένα παρόν Κράτος μέλος δύναται να ζητήσει να του επιτραπεί η λήψη μέτρων διασφαλίσεως έναντι της Ελληνικής Δημοκρατίας.

Η διάταξη αυτή εφαρμόζεται μέχρι την 31η Δεκεμβρίου 1987 για τα προϊόντα και τους τομείς για τους οποίους προβλέπονται μεταβατικά μέτρα παρεκκλίσεως ισοδυνάμου διαρκείας jat\ την παρούσα πράξη.

2. Κατόπιν αιτήσεως του ενδιαφερομένου κράτους, η Επιτροπή ορίζει με επείγουσα διαδικασία τα μέτρα διασφαλίσεως που θεωρεί αναγκαία και προσδιορίζει συγχρόνως τους όρους και τον τρόπο εφαρμογής τους.

Σε περίπτωση σοβαρών οικονομικών δυσχερειών, η Επιτροπή αποφασίζει εντός προθεσμίας πέντε εργασίμων ημερών. Τα κατ’ αυτόν τον τρόπο αποφασιζόμενα μέτρα είναι αμέσως εφαρμοστέα.

Στον τομέα της γεωργίας, όταν η αγορά Κράτους μέλους υφίσταται ή απειλείται να υποστεί σοβαρές διαταραχές λόγω των συναλλαγών μεταξύ της Κοινότητος υπό την παρούσα της σύνθεση και της Ελλάδος, η Επιτροπή αποφασίζει κατόπιν αιτήσεως εφαρμογής καταλλήλων μέτρων από Κράτος μέλος, εντός είκοσι τεσσάρων ωρών από τη λήψη της αιτήσεως. Τα κατ’ αυτόν τον τρόπο αποφασιζόμενα μέτρα είναι αμέσως εφαρμοστέα και λαμβάνουν υπόψη τα συμφέροντα όλων των ενδιαφερομένων μερών, και ιδίως τα προβλήματα μεταφοράς.

3. Τα μέτρα που έχουν επιτραπεί κατά την παράγραφο 2 δύνανται να παρεκκλίνουν από τις διατάξεις της συνθήκης ΕΟΚ και της παρούσης πράξεως, κατά το μέτρο και τις προθεσμίες που είναι απόλυτα αναγκαίες για την επίτευξη των στόχων της παραγράφου 1. Κατά προτεραιότητα πρέπει να επιλέγονται τα μέτρα που διαταράσσουν κατά το δυνατό λιγότερο τη λειτουργία της κοινής αγοράς.
11979H035

Πράξεις περί προσχωρήσεως της Ελληνικής Δημοκρατίας στις Ευρωπαϊκές Κοινότητες, Πράξη περί των όρων προσχωρήσεως της Ελληνικής Δημοκρατίας και των προσαρμογών των συνθηκών, Μέρος τέταρτο: Τα μεταβατικά μέτρα, Τίτλος ΙΙ: Η ελεύθερη κυκλοφορία των εμπορευμάτων, Κεφάλαιο 2: Κατάργηση των ποσοτικών περιορισμών και των μέτρων ισοδυνάμου αποτελέσματος, Άρθρο 35



Επίσημη Εφημερίδα αριθ. L 291 της 19/11/1979 σ. 0023
Αρθρο 115

(1) Επίσημη Εφημερίδα των Ευρωπαϊκών Κοινοτήτων αριθ. L 291 της 19ης Νοεμβρίου 1979.

1. Μέχρι την 31η Δεκεμβρίου 1985 η Ελληνική Δημοκρατία δύναται να διατηρήσει ποσοτικούς περιορισμούς υπό τη μορφή καθολικών ποσοστώσεων για τα προϊόντα και τα ποσά που απαριθμούνται sto παράρτημα V ως προσωρινές παρεκκλίσεις από τους κοινούς πίνακες ελευθερώσεως που αναφέρονται στους κανονισμούς (ΕΟΚ) αριθ. 109/70, αριθ. 1439/74 και αριθ. 2532/78. Τα προϊόντα αυτά θα ελευθερωθούν πλήρως την 1η Ιανουαρίου 1986 και οι ποσοστώσεις θα αυξάνονται προοδευτικώς μέχρι την ημερομηνία αυτή. Ο τρόπος της αυξήσεως των ποσοστώσεων είναι ταυτόσημος με τον τρόπο που ορίζεται στο άρθρο 36.

Όταν οι εισαγωγές, που πραγματοποιήθηκαν επί δύο συνεχόμενα έτη, είναι κατώτερες του 90% της ετησίας ποσοστώσεως που έχει ανοιχθεί, η Ελληνική Δημοκρατία καταργεί τους ισχύοντες ποσοτικούς περιορισμούς, στην περίπτωση που το εν λόγω προϊόν έχει ελευθερωθεί έναντι των παρόντων Κρατών μελών της Κοινότητος.

2. Μέχρι την 31η Δεκεμβρίου 1985 η Ελληνική Δημοκρατία δεν ελευθερώνει, έναντι τρίτων χωρών, τα προϊόντα τα οποία δεν έχουν ακόμη ελευθερωθεί έναντι της Κοινότητος στην παρούσα της σύνθεση και δεν παρέχει στις τρίτες χώρες οποιοδήποτε άλλο πλεονέκτημα σε σχέση με την Κοινότητα στην παρούσα της σύνθεση, όσον αφορά τις ποσοστώσεις που έχουν καθορισθεί για τα προϊόντα αυτά. Η Ελληνική Δημοκρατία δεν ελευθερώνει έναντι των χωρών κρατικού εμπορίου που αναφέρονται στους κανονισμούς (ΕΟΚ) αριθ. 109/70 και αριθ. 2532/78, τα προϊόντα που δεν έχουν ακόμη ελευθερωθεί έναντι της Κοινότητος στην παρούσα της σύνθεση ή των χωρών έναντι των οποίων εφαρμόζεται ο κανονισμός (ΕΟΚ) αριθ. 1439/74 και δεν παρέχει στις χώρες αυτές οποιοδήποτε άλλο πλεονέκτημα σε σχέση με την Κοινότητα στην παρούσα της σύνθεση ή με τις χώρες έναντι των οποίων εφαρμόζεται ο κανονισμός (ΕΟΚ) αριθ. 1439/74, όσον αφορά τις ποσοστώσεις που έχουν καθορισθεί γι’ αυτά τα προϊόντα.

3. Μέχρι την 31η Δεκεμβρίου 1985 η Ελληνική Δημοκρατία διατηρεί έναντι όλων των τρίτων χωρών ποσοτικούς περιορισμούς, υπό μορφή ποσοστώσεων, για τα προϊόντα που απαριθμούνται στο παράρτημα VI,τα οποία δεν ελευθερώνονται από την Κοινότητα στην παρούσα της σύνθεση και τα οποία η Ελληνική Δημοκρατία δεν έχει ακόμη ελευθερώσει έναντι αυτής. Τα ποσά των εφαρμοστέων ποσοστώσεων το 1981 στις χώρες έναντι των οποίων εφαρμόζεται ο κανονισμός (ΕΟΚ) αριθ. 1439/74, πλην των αναφερομένων στο άρθρο 120, και στις χώρες κρατικού εμπορίου που αναφέρονται στους κανονισμούς (ΕΟΚ) αριθ. 109/70 και αριθ. 2532/78, καθορίζονται στο παράρτημα αυτό.

Κάθε ενδεχόμενη μεταβολή των ποσοστώσεων αυτών δεν είναι δυνατό να επέλθει παρά μόνο σύμφωνα με τις κοινοτικές διαδικασίες.
ΠΑΡΑΡΤΗΜΑ Ι(1)(2) - ΠΙΝΑΚΑΣ ΠΡΟΒΛΕΠΟΜΕΝΟΣ ΣΤΟ ΑΡΘΡΟ 21 ΤΗΣ ΠΡΑΞΕΩΣ ΠΡΟΣΧΩΡΗΣΕΩΣ, Χ. Προσέγγιση των νομοθεσιών, α ) Τεχνικά εμπόδια (βιομηχανικά προϊόντα) β ) Τρόφιμα, γ ) Κρατικές υποθέσεις δ ) Φαρμακευτικά ιδιοσκευάσματα

(1) Για το κείμενο του παραρτήματος αυτού, βλ. ΕΕ των ΕΚ αριθ. L 291 της 19ης Νοεμβρίου 1979 (σελ. 51, 114, 130, 134, 135, και 142 αντιστοίχως).

(2) Το κείμενο του παραρτήματος αυτού τροποποιήθηκε από πέντε διορθωτικά που δημοσιεύθηκαν στην ΕΕ των ΕΚ αριθ. L 346 της 2ας Δεκεμβρίου 1981 (σελ. 24).
11979HN04

Πράξεις περί προσχωρήσεως της Ελληνικής Δημοκρατίας στις Ευρωπαϊκές Κοινότητες, Πράξη περί των όρων προσχωρήσεως της Ελληνικής Δημοκρατίας και των προσαρμογών των συνθηκών, Παράρτημα IV - Πίνακας προβλεπόμενος στο άρθρο 114 της Πράξεως προσχωρήσεως



Επίσημη Εφημερίδα αριθ. L 291 της 19/11/1979 σ. 0134
ΠΑΡΑΡΤΗΜΑ Ι(1)(2) - ΠΙΝΑΚΑΣ ΠΡΟΒΛΕΠΟΜΕΝΟΣ ΣΤΟ ΑΡΘΡΟ 21 ΤΗΣ ΠΡΑΞΕΩΣ ΠΡΟΣΧΩΡΗΣΕΩΣ, ΙΙ. Γεωργία, Ε. Εναρμόνιση των νομοθεσιών, γ ) Δασική νομοθεσία

(1) Για το κείμενο του παραρτήματος αυτού, βλ. ΕΕ των ΕΚ αριθ. L 291 της 19ης Νοεμβρίου 1979 (σελ. 51, 114, 130, 134, 135, και 142 αντιστοίχως).

(2) Το κείμενο του παραρτήματος αυτού τροποποιήθηκε από πέντε διορθωτικά που δημοσιεύθηκαν στην ΕΕ των ΕΚ αριθ. L 346 της 2ας Δεκεμβρίου 1981 (σελ. 24).
ΓΝΩΜΗ ΤΗΣ ΕΠΙΤΡΟΠΗΣ της 23ης Μαίου 1979 περί της αιτήσεως προσχωρήσεως της Ελληνικής Δημοκρατίας στις Ευρωπαϊκές Κοινότητες.

(1) Επίσημη Εφημερίδα των Ευρωπαϊκών Κοινοτήτων αριθ. L 291 της 19ης Νοεμβρίου 1979.

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

έχοντας υπ’ όψη τα άρθρα 98 της συνθήκης περί ιδρύσεως της ΕΚΑΧ, 237 της συνθήκης περί ιδρύσεως της ΕΟΚ και 205 της συνθήκης της ιδρύσεως της ΕΚΑΕ,

επειδή η Ελληνική Δημοκρατία εζήτησε να γίνει μέλος των Κοινοτήτων αυτών,

επειδή στη γνώμη της της 29ης Ιανουαρίου 1976, η Επιτροπή είχε ήδη την ευκαιρία να εκφράσει την άποψή της επί ορισμένων ουσιωδών όψεων των προβλημάτων που ανέκυψαν από την αίτηση αυτή,

επειδή οι όροι της προσχωρήσεως της Ελληνικής Δημοκρατίας και οι προσαρμογές των συνθηκών περί ιδρύσεως των Κοινοτήτων, pou καθίστανται αναγκαίες λόγω της προσχωρήσεώς της, αποτέλεσαν αντικείμενο διαπραγματεύσεων στο πλαίσιο Συνδιασκέψεως μεταξύ των Κοινοτήτων και του αιτούντος Κράτους· επειδή εξησφαλίσθηκε η ενιαία αντιπροσώπευση των Κοινοτήτων σύμφωνα με τον προβλεπόμενο από τις συνθήκες διάλογο μεταξύ των οργάνων,

επειδή κατά τη λήξη των διαπραγματεύσεων αυτών είναι εμφανές ότι οι κατ’ αυτόν τον τρόπο συμφωνηθείσες διατάξεις είναι ορθές και αρμόζουσες· επειδή υπό τους όρους αυτούς η διεύρυνση, με ταυτόχρονη διατήρηση της εσωτερικής συνοχής και δυναμικότητος της Κοινότητος, θα επιτρέψει να ενισχυθεί η συμετοχή της στην ανάπτυξη των διεθνών σχέσεων,

επειδή το αιτούν Κράτος, καθιστάμενο μέλος των Κοινοτήτων, αποδέχεται ανεπιφυλάκτως τις συνθήκες και τους πολιτικούς τους στόχους, τις πάσης φύσεως αποφάσεις που έχουν ληφθεί από την έναρξη της ισχύος των συνθηκών και τις επιλογές που έχουν αποφασισθεί στον τομέα της αναπτύξεως και της ενισχύσεως των Κοινοτήτων,

επειδή, ειδικότερα, η έννομη τάξη που θέσπισαν οι συνθήκες περί ιδρύσεως των Κοινοτήτων χαρακτηρίζεται κυρίως από την άμεση εφαρμογή ορισμένων διατάξεών τους και ορισμένων πράξεων των κοινοτικών οργάνων από την υπεροχή του κοινοτικού δικαίου έναντι αντιθέτων προς αυτό εθνικών διατάξεων και από την ύπαρξη διαδικασιών που διασφαλίζουν την ομοιόμορφη ερμηνεία του κοινοτικού δικαίου· επειδή η προσχώρηση στις Κοινότητες συνεπάγεται την αναγνώρηση του δεσμευτικού χαρακτήρος των κανόνων αυτών, η τήρηση των οποίων είναι απαραίτητη για την εγγύηση της αποτελεσματικότητος και της ενότητος του κοινοτικού δικαίου,

επειδή οι αρχές της πλουραλιστικής δημοκρατίας και του σεβασμού των ανθρωπίνων δικαιωμάτων αποτελούν τμήμα της κοινής πνευματικής κληρονομίας των λαών των κρατών που συνενώθηκαν στις Ευρωπαϊκές Κοινότητες και αποτελούν επομένως ουσιώδη στοιχεία της συμμετοχής στις Κοινότητες αυτές,

επειδή η διεύρυνση των Κοινοτήτων προς την Ελληνική Δημοκρατία θα συμβάλει στην παγίωση της διαφυλάξεως της ειρήνης και της ελευθερίας στην Ευρώπη,

ΔΙΑΤΥΠΩΝΕΙ ΓΝΩΜΗ ΥΠΕΡ

της προσχωρήσεως της Ελληνικής Δημοκρατίας στις Ευρωπαϊκές Κοινότητες.

Η παρούσα γνώμη απευθύνεται στο Συμβούλιο.

Έγινε στις Βρυξέλλες, στις 23 Μαϊου 1979.

Από την Επιτροπή
11979H148

Πράξεις περί προσχωρήσεως της Ελληνικής Δημοκρατίας στις Ευρωπαϊκές Κοινότητες, Πράξη περί των όρων προσχωρήσεως της Ελληνικής Δημοκρατίας και των προσαρμογών των συνθηκών, Μέρος πέμπτο: Διατάξεις περί της εφαρμογής της παρούσης πράξεως, Τίτλος ΙΙ: Εφαρμογή των πράξεων των οργάνων, Άρθρο 148



Επίσημη Εφημερίδα αριθ. L 291 της 19/11/1979 σ. 0050
11979H138

Πράξεις περί προσχωρήσεως της Ελληνικής Δημοκρατίας στις Ευρωπαϊκές Κοινότητες, Πράξη περί των όρων προσχωρήσεως της Ελληνικής Δημοκρατίας και των προσαρμογών των συνθηκών, Μέρος πέμπτο: Διατάξεις περί της εφαρμογής της παρούσης πράξεως, Τίτλος Ι: Εγκατάσταση των οργάνων, Άρθρο 138



Επίσημη Εφημερίδα αριθ. L 291 της 19/11/1979 σ. 0049